CELEX: 62007CN0565
Language: el
Date: 2007-12-31 00:00:00
Title: Υπόθεση C-565/07 P: Αναίρεση που άσκησε στις 31 Δεκεμβρίου 2007 η AMS Advanced Medical Services GmbH κατά της αποφάσεως που εξέδωσε το Πρωτοδικείο (πέμπτο τμήμα) στις 18 Οκτωβρίου 2007 στην υπόθεση T-425/03, AMS Advanced Medical Services GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/23
            
         Αναίρεση που άσκησε στις 31 Δεκεμβρίου 2007 η AMS Advanced Medical Services GmbH κατά της αποφάσεως που εξέδωσε το Πρωτοδικείο (πέμπτο τμήμα) στις 18 Οκτωβρίου 2007 στην υπόθεση T-425/03, AMS Advanced Medical Services GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-565/07 P)
   (2008/C 64/34)
   Γλώσσα διαδικασίας: η γερμανική
   Διάδικοι
   
      Αναιρεσείουσα: AMS Advanced Medical Services GmbH (εκπρόσωπος: S. Schäffler, Rechtsanwältin)
   
      Αντίδικοι κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), American Medical Systems, Inc.
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου της 18ης Οκτωβρίου 2007.
            
         
               —
            
            
               να καταδικάσει την καθής και αναιρεσίβλητη στα έξοδα τόσο της δίκης ενώπιον του Δικαστηρίου όσο και της δίκης ενώπιον του Πρωτοδικείου.
            
         Λόγοι αναιρέσεως και κύρια επιχειρήματα
   Η αίτηση αναιρέσεως θεμελιώνεται σε παράβαση του κοινοτικού δικαίου εκ μέρους του Πρωτοδικείου. Το Πρωτοδικείο κρίνει απαράδεκτη πλέον την πρόσκληση που απηύθυνε η αναιρεσείουσα στην ανακόπτουσα, το πρώτον κατά τη διαδικασία ενώπιον του τμήματος προσφυγών, προκειμένου να αποδείξει τη χρήση του σήματός της. Έτσι αγνοεί την αρχή της λειτουργικής συνέχειας μεταξύ των βαθμίδων του ΓΕΕΑ και παραβιάζει τα άρθρα 43, παράγραφοι 2 και 3, και 74 του κανονισμού 40/94.
   Ειδικότερα, σύμφωνα με την αρχή της λειτουργικής συνέχειας των υπηρεσιών του ΓΕΕΑ, το τμήμα προσφυγών έπρεπε να στηρίξει την απόφασή του στο σύνολο των ισχυρισμών του προσφεύγοντος τόσο κατά τη διαδικασία ενώπιον του τμήματος ανακοπών όσο και κατά τη διαδικασία ενώπιον του τμήματος προσφυγών.